CELEX: 62004TN0199
Language: da
Date: 2004-05-28 00:00:00
Title: Sag T-199/04: Sag anlagt den 28. maj 2004 af Gul Ahmed Textile Mills Ltd mod Rådet for Den Europæiske Union

28.8.2004   
            
            
               DA
            
            
               Den Europæiske Unions Tidende
            
            
               C 217/24
            
         Sag anlagt den 28. maj 2004 af Gul Ahmed Textile Mills Ltd mod Rådet for Den Europæiske Union
   (Sag T-199/04)
   (2004/C 217/44)
   Processprog: engelsk
   Ved De Europæiske Fællesskabers Ret i Første Instans er der den 28. maj 2004 anlagt sag mod Rådet for Den Europæiske Union af Gul Ahmed Textile Mills Ltd, Landhi, Karachi (Pakistan), ved lawyer L. Ruessmann, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Artikel 1 i Rådets forordning (EF) nr. 397/2004 af 2. marts 2004 om indførelse af en endelig antidumpingtold på importen af sengelinned af bomuld med oprindelse i Pakistan (1) annulleres, for så vidt som den pålægger antidumping told på sagsøgerens produkter.
            
         
               —
            
            
               Rådet tilpligtes at betale sagens omkostninger.
            
         Søgsmålsgrunde og væsentligste argumenter:
   Sagsøgeren er et pakistansk selskab, der fremstiller sengelinned og eksporterer det til Den Europæiske Union. Selskabets varer er pålagt antidumping told i henhold til den anfægtede forordning. Sagsøgeren har til støtte for sin påstand om annullation af forordningen gjort følgende anbringender gældende:
   
               —
            
            
               Tilsidesættelse af artikel 5, stk. 7 og 9, i forordning (EF) nr. 384/96 (2) og af artikel 5, stk. 1 og 2, i Verdenshandelsorganisationens antidumpingaftale for så vidt angår indledningen af undersøgelsesproceduren. Sagsøgeren har anført, at den klage, på grundlag af hvilken proceduren er indledt, var åbenbart utilstrækkelig både med hensyn til de faktiske omstændigheder, der er angivet i den, og med hensyn til den begrundelse, der er angivet til støtte for indledningen af en undersøgelse.
            
         
               —
            
            
               Et åbenbart urigtigt skøn, tilsidesættelse af artikel 2, stk. 3 og 5, og artikel 18, stk. 4, i forordning (EF) nr. 384/96 og af Verdenshandelsorganisationens antidumpingaftale for så vidt angår beregningen af den normale værdi.
            
         
               —
            
            
               Tilsidesættelse af artikel 2, stk. 10, i forordning (EF) nr. 384/96, af Verdenshandelsorganisationens antidumpingaftale og af forpligtelsen til at angive en fyldestgørende begrundelse i medfør af artikel 253 EF i forbindelse med justeringen for toldgodtgørelse ved sammenligningen af den normale værdi og eksportprisen.
            
         
               —
            
            
               Et åbenbart urigtigt skøn, tilsidesættelse af artikel 3 i forordning (EF) nr. 384/96 og af Verdenshandelsorganisationens antidumpingaftale for så vidt angår fastlæggelsen af, at der er en væsentlig skade, samt fastlæggelsen af en årsagssammenhæng mellem de påståede dumpede indførsler og den påståede skade.
            
         
      (1)  EFT L 66 af 4.3.2004, s. 1.
   
      (2)  EFT L 56 af 6.3.1996, s. 1.